Public procurement notice: Prior Information Notice Without Call For Competition
Published: 2020-05-19
Buyer: Tulli
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tulli pyytää toimittajia tekniseen vuoropuheluun Tullin hankehallinnan asiantuntijapalvelua koskevaan hankintaan ja sen suunnitteluun liittyen.
Tämä ei ole hankintailmoitus tai tarjouspyyntö, vaan kutsu markkinakartoitukseen, johon osallistuminen ei edellytä osallistujaa jättämään tarjousta.
Hankinnan kohteena tulee olemaan Tullin hankehallinnan asiantuntijapalvelun hankinta. Hankinnan kohde saattaa muuttua tämän tietopyynnön ja markkinakartoituksen jälkeen.
Markkinakartoituksen avulla hankintayksikkö haluaa lisätietoa markkinoilla olevasta hankehallintaa koskevista asiantuntijapalveluista, niiden saatavuudesta, reunaehdoista ja toimittajista. Markkinakartoituksessa esiin tulleet tiedot säilyvät täysin luottamuksellisina, ja niitä tullaan käyttämään ainoastaan mahdollisen hankinnan kehittämiseen ja suunnitteluun. Tietopyyntö eikä itse markkinakartoitus velvoita hankintayksikköä toteuttamaan hankintaa tietopyynnössä kuvatulla tai muullakaan tavalla.
Tietopyyntöön vastaamisesta tai tilaisuuteen osallistumisesta ei makseta korvausta. Hankintayksikkö ei myöskään maksa markkinakartoitukseen osallistumisesta korvausta. Markkinakartoitukseen osallistuminen ei sido kumpaakaan osapuolta.
Tulli hakee pitkän tähtäimen osaavaa kumppania tukemaan hankkeiden hallintaa ja läpivientiä Tullin strategian kannalta merkittävien tietojärjestelmähankkeiden läpiviennissä. Kumppania tarvitaan tukemaan läpimenon varmistamisessa aikataulussa ja vaaditussa laajuudessa. Tuettavia hankkeita ovat mm. Tulliselvitysjärjestelmä (UTU) ja siihen liittyvien ratkaisujen rakentaminen. Palvelun ja sopimuksen aikana tuen tarvetta voi tulla myös muiden, uusien Tullille olennaisien hankkeiden osalta.
Tärkeintä on hankkeiden läpiviennin varmistaminen kokonaisuudessaan (sidoshankkeet / riippuvuudet on huomioitava) aikataulussa ja vaaditussa (käyttöönottojen) laajuudessa. Osaamisen ja resurssien saatavuus on Tullille hyvin olennaista. Toimittajalla on oltava riittävät osaamisprofiilien mukaiset resurssit tarvittavan tuen menestyksekkääksi toimittamiseksi. Toimittajan vastuulla on projektitiimin koordinointi ja yhtenäistäminen riippumatta siitä, miltä toimijalta projektitiimin jäsenet tulevat. Tullin tavoitteena on löytää kumppani tiiviiseen yhteistyöhön. Töitä tehdään pääasiassa yhdessä Tullin kanssa Tullin tiloissa sijaitsevissa hanketiloissa. Etätyötä voidaan tehdä soveltuvin osin niin sovittaessa. Toimittajalta odotetaan vastaaviin hankkeisiin / transformaatioon liittyvää menetelmällistä osaamista ja kokemusta. Tukea tarvitaan eri tasoilla: hankejohtamisen tuki (PMO), projektipäälliköt, johdon konsultointi (oltava kyvykkyys keskustella myös ylimmän johdon kanssa) sekä erillisselvitykset. Hankehallinnan tuki kattaa hankeohjauksen ja toimittajahallinnan, jossa tuetaan Tullia toiminnassa kansainvälisten ja kotimaisten toimittajien kanssa optimaalisen lopputuloksen saavuttamiseksi.
Toimittajalla on oltava riittävät osaamisprofiilien mukaiset resurssit ja kokemus isojen IT-transformaatiohankkeiden läpiviennistä tarvittavan tuen menestyksekkääksi toimittamiseksi.
Tulli järjestää kiiinnostuneille toimittajille mahdollisuuden osallistua tekniseen vuoropuheluun. Tekninen vuoropuhelu käydään joko Skypen-välityksellä yhden (1) tunnin mittaisina tapaamisina tai sähköpostitse. Teknisen vuoropuhelun toteutus riippuu ilmoittautuneiden toimittajien määrästä.
Toimittajat voivat ilmoittautua tekniseen vuoropuheuun osoitteeseen: kirsikka.gronholm@tulli.fi otsikolla '31/01.06.02/2020 Hankehallinnan ja käyttöönottojen tuki hankinta' 22.5.2020 mennessä. Ilmoittautuneisiin toimittajiin ollaan yhteydessä teknisen vuoropuhelun toteutustavasta viikolla 22.